CELEX: 52020PC0185
Language: et
Date: 2020-05-08
Title: Ettepanek: NÕUKOGU OTSUS, millega määratakse kindlaks seisukoht, mis võetakse Euroopa Liidu nimel ühelt poolt CARIFORUMi riikide ning teiselt poolt Euroopa Ühenduse ja selle liikmesriikide vahel sõlmitud majanduspartnerluslepingu alusel moodustatud CARIFORUMi-ELi kaubandus- ja arengukomitees seoses teenuste erikomitee moodustamisega

EUROOPA KOMISJON
            Brüssel,8.5.2020
            COM(2020) 185 final
            2020/0074(NLE)
            Ettepanek:
            NÕUKOGU OTSUS,
            millega määratakse kindlaks seisukoht, mis võetakse Euroopa Liidu nimel ühelt poolt CARIFORUMi riikide ning teiselt poolt Euroopa Ühenduse ja selle liikmesriikide vahel sõlmitud majanduspartnerluslepingu alusel moodustatud CARIFORUMi-ELi kaubandus- ja arengukomitees seoses teenuste erikomitee moodustamisega
            
               
         
         
            
               SELETUSKIRI
            
            
               1.Kavandatav reguleerimisese
            
            
               Käesoleva ettepanek sisaldab otsust, millega määratakse kindlaks seisukoht, mis võetakse liidu nimel ühelt poolt CARIFORUMi riikide ning teiselt poolt Euroopa Ühenduse ja selle liikmesriikide vahel sõlmitud majanduspartnerluslepingu (edaspidi „leping“) artikli 230 alusel moodustatud kaubandus- ja arengukomitees küsimuses, mis käsitleb teenuste erikomitee moodustamise otsuse kavandatavat vastuvõtmist lepingu alusel.
            
            
               2.Ettepaneku taust
            
            
               2.1.Euroopa Liidu ja CARIFORUMi vaheline majanduspartnerlusleping
            
            
               Majanduspartnerluslepingule kirjutasid 15. oktoobril 2008 alla ühelt poolt CARIFORUMi riigid ning teiselt poolt Euroopa Ühendus ja selle liikmesriigid. Lepingut on ajutiselt kohaldatud alates 29. detsembrist 2008.
            
            
               2.2.Kaubandus- ja arengukomitee
            
            
               Kaubandus- ja arengukomitee on moodustatud lepingu artikli 230 alusel. Komiteesse kuuluvad lepinguosaliste esindajad, üldjuhul kõrgemate ametnike tasandil. Kaubandus- ja arengukomitee vastutab lepingu kohaselt kaubandus- ja arenguküsimuste eest. Komitee valvab kaubandusküsimustes lepingu sätete (sealhulgas teenuskaubandust käsitlevate sätete) rakendamise ja nõuetekohase kohaldamise järele. Arengu valdkonnas aitab ta CARIFORUMi-ELi ühisnõukogul täita ülesandeid, mis on seotud lepingu kohaldamisalasse kuuluva arengukoostööga. 
            
            
               CARIFORUMi-ELi ühisnõukogu 17. mai 2010. aasta otsusega nr 1/2010 on kehtestatud kaubandus- ja arengukomitee kodukord ning kodukord, mida kohaldatakse kõikide lepingu artikli 230 lõike 4 alusel moodustada võidavate erikomiteede suhtes.
            
            
               2.3.Kaubandus- ja arengukomitee kavandatav õigusakt
            
            
               Lepingu artikli 230 lõike 4 kohaselt võib kaubandus- ja arengukomitee oma ülesandeid täites moodustada mis tahes erikomiteesid või -organeid tema pädevusse kuuluvate küsimustega tegelemiseks ning määrata nende koosseisu, ülesanded ja töökorra ja teostada nende üle järelevalvet.
            
            
               Teenuskaubandus on lepingu II jaotise kohaselt oluline valdkond, mida CARIFORUM on pidanud mitmel kahepoolsel kohtumisel oma arengu ja majanduskasvu seisukohalt äärmiselt oluliseks. CARIFORUMi-ELi ühisnõukogu tõi 2017. aasta novembris esile vajaduse moodustada teenuste erikomitee, et käsitleda konkreetsemalt kõiki lepinguga hõlmatud teenuskaubanduse küsimusi. Kõnealuse erikomitee ülesandeid ja koosseisu arutati ka CARIFORUMi-ELi kaubandus- ja arengukomitee kaheksandal aastakoosolekul, mis toimus St Lucias 6. detsembril 2018. Käesolevale nõukogu otsuse ettepanekule lisatud CARIFORUMi-ELi kaubandus- ja arengukomitee otsuse eelnõu erikomitee moodustamise kohta on lepinguosaliste vahel selles küsimuses peetud arutelude tulemus.
            
            
               Teenuste erikomitee suhtes tuleks kohaldada CARIFORUMi-ELi ühisnõukogu otsusega nr 1/2010 vastu võetud kodukorda, mida kohaldatakse kõikide lepingu artikli 230 lõike 4 alusel moodustada võidavate erikomiteede suhtes.
            
            
               Erikomiteed ja -organid moodustatakse kaubandus- ja arengukomitee otsusega. Ettepaneku kohaselt tuleks teenuste erikomitee moodustada kaubandus- ja arengukomitee otsusega pärast menetluse lõpuleviimist.
            
            
               2.4.Kooskõla poliitikavaldkonnas praegu kehtivate õigusnormidega
            
            
               Liidu seisukoht on kooskõlas valdkonnas praegu kehtivate õigusnormidega.
            
            
               3.Liidu nimel võetav seisukoht
            
            
               Käesolev ettepanek sisaldab nõukogu otsust, millega määratakse kindlaks teenuste erikomitee moodustamist käsitlev seisukoht, mis võetakse liidu nimel lepingu alusel moodustatud kaubandus- ja arengukomitees. Võetav seisukoht peaks põhinema CARIFORUMi-ELi kaubandus- ja arengukomitee otsuse eelnõul, mis on lisatud käesolevale nõukogu otsuse ettepanekule.
            
            
               Otsuse eelnõus on sätestatud kavandatava teenuste erikomitee roll, ülesanded ja koosseis. Teenuste erikomitee ülesanded on kindlaks määratud otsuse eelnõu artiklis 2. Erikomitee peamised ülesanded on vaadata läbi kõik lepingu II osa II jaotise teenuskaubanduse aspektid, abistada CARIFORUMi-ELi kaubandus- ja arengukomiteed selles valdkonnas ning anda CARIFORUMi-ELi kaubandus- ja arengukomiteele ning arengukoostöö tehnilisele allkomiteele soovitusi teenuseid käsitlevate lepingusätete rakendamise ja toimimise parandamiseks.
            
         
         
            
               Artiklis 3 on sätestatud, et komitee koosneb ühelt poolt ELi ja teiselt poolt allakirjutanud CARIFORUMi riikide esindajatest.
            
            
               Otsuse eelnõu kohaselt kujutab teenuste erikomitee endast ka foorumit, kus saab vahetada kogemusi, teavet ja parimaid tavasid ning arutada küsimusi, mis on seotud lepingu II osa II jaotises sätestatud eesmärkidega ja on lepinguosaliste vahelise kaubanduse seisukohast olulised. Otsuse eelnõu põhineb lepinguosaliste vahel toimunud arutelude tulemustel.
            
            
               4.Õiguslik alus
            
            
               4.1.Menetlusõiguslik alus
            
            
               4.1.1.Põhimõtted
            
            
               Euroopa Liidu toimimise lepingu (edaspidi „ELi toimimise leping“) artikli 218 lõikes 9 on ette nähtud kord, mille alusel võetakse vastu otsused, millega „kehtestatakse lepingus sätestatud organis liidu nimel võetavad seisukohad, kui asjaomasel organil tuleb vastu võtta õigusliku toimega akte, välja arvatud õigusaktid, millega täiendatakse või muudetakse lepingu institutsioonilist raamistikku.“
            
            
               Mõiste „õigusliku toimega aktid“ hõlmab akte, millel on õiguslikud tagajärjed asjaomase organi suhtes kehtiva rahvusvahelise õiguse normide alusel. Nende hulka kuuluvad ka sellised vahendid, mis ei ole rahvusvahelise õiguse kohaselt siduvad, kuid mis „võivad mõjutada otsustavalt liidu seadusandja vastu võetud õigusaktide sisu“
                  1
               .
            
            
               4.1.2.Kohaldamine käesoleval juhul
            
            
               CARIFORUMi-ELi kaubandus- ja arengukomitee on organ, mis on moodustatud vastavalt lepingule, täpsemalt ühelt poolt CARIFORUMi riikide ning teiselt poolt Euroopa Ühenduse ja selle liikmesriikide vahelise majanduspartnerluslepingule.
            
            
               Õigusakt, mille CARIFORUMi-ELi kaubandus- ja arengukomitee peaks vastu võtma, on õigusliku toimega akt. Vastavalt lepingu artikli 230 lõikele 4 on kavandatud õigusakt rahvusvahelise õiguse alusel lepinguosaliste jaoks siduv.
            
            
               Kavandatav õigusakt ei täienda ega muuda lepingu institutsioonilist raamistikku.
            
            
               Seega on ette pandud otsuse menetlusõiguslik alus ELi toimimise lepingu artikli 218 lõige 9.
            
            
               4.2.Materiaalõiguslik alus
            
            
               4.2.1.Põhimõtted
            
            
               ELi toimimise lepingu artikli 218 lõike 9 kohase otsuse materiaalõiguslik alus sõltub eelkõige selle kavandatava õigusakti eesmärgist ja sisust, mille kohta liidu nimel seisukoht võetakse. Kui kavandatava õigusaktiga taotletakse kahte eesmärki või reguleeritakse kahte valdkonda ning üht neist võib pidada peamiseks või ülekaalukaks ja teine on kõrvalise tähtsusega, saab ELi toimimise lepingu artikli 218 lõike 9 kohasel otsusel olla üksainus materiaalõiguslik alus, milleks on peamise või ülekaaluka eesmärgi või valdkonna tõttu nõutav õiguslik alus.
            
            
               4.2.2.Kohaldamine käesoleval juhul
            
            
               Kavandatava õigusakti peamine eesmärk ja sisu on seotud ühise kaubanduspoliitikaga.
            
            
               Seepärast on ette pandud otsuse materiaalõiguslik alus ELi toimimise lepingu artikli 207 lõike 4 esimene lõik.
            
            
               4.3.Subsidiaarsus (ainupädevusse mittekuuluva valdkonna puhul)
            
            
               Ühine kaubanduspoliitika kuulub ELi toimimise lepingu artikli 3 kohaselt liidu ainupädevusse.
            
         
         
            
               4.4.Proportsionaalsus
            
            
               Käesolev ettepanek on vajalik erikomitee moodustamiseks, nagu on sätestatud lepingu artikli 230 lõikes 4 ja CARIFORUMi-ELi kaubandus- ja arengukomitee kodukorras.
            
            
               4.5.Vahendi valik
            
            
               Käesolev ettepanek on kooskõlas ELi toimimise lepingu artikli 218 lõikega 9, mille kohaselt võtab nõukogu vastu otsuseid, millega kehtestatakse rahvusvahelises lepingus sätestatud organis liidu nimel võetavad seisukohad. Käesolevas ettepanekus esitatud eesmärgi saavutamiseks ei ole võimalik kasutada muud õiguslikku vahendit. 
            
            
               4.6.Järeldus
            
            
               Ettepanekus sisalduva otsuse õiguslik alus peaks olema Euroopa Liidu toimimise lepingu artikli 207 lõike 4 esimene lõik koostoimes artikli 218 lõikega 9.
            
            
               5.Kavandatava õigusakti avaldamine
            
            
               Kui CARIFORUMi-ELi kaubandus- ja arengukomitee on kavandatava õigusakti vastu võtnud, tuleks see avaldada Euroopa Liidu Teatajas.
            
            
               2020/0074 (NLE)
            
            
               Ettepanek:
            
            
               NÕUKOGU OTSUS,
            
            
               millega määratakse kindlaks seisukoht, mis võetakse Euroopa Liidu nimel ühelt poolt CARIFORUMi riikide ning teiselt poolt Euroopa Ühenduse ja selle liikmesriikide vahel sõlmitud majanduspartnerluslepingu alusel moodustatud CARIFORUMi-ELi kaubandus- ja arengukomitees seoses teenuste erikomitee moodustamisega
            
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõikega 9,
            
            
               võttes arvesse Euroopa Komisjoni ettepanekut
            
            
               ning arvestades järgmist:
            
            
               (1)Ühelt poolt CARIFORUMi riikide ning teiselt poolt Euroopa Ühenduse ja selle liikmesriikide vahelisele majanduspartnerluslepingule
                  2
                (edaspidi „leping“) kirjutati alla 15. oktoobril 2008 ja seda on ajutiselt kohaldatud alates 29. detsembrist 2008.
            
            
               (2)Vastavalt lepingu artikli 230 lõikele 4 võib CARIFORUMi-ELi kaubandus- ja arengukomitee moodustada tema pädevusse kuuluvate küsimustega tegelemiseks erikomiteesid ja teostada nende üle järelevalvet.
            
            
               (3)Lepingu teenuskaubandusega seotud küsimuste tõhusamaks lahendamiseks tuleks moodustada teenuste erikomitee, mis täidaks käesolevale otsusele lisatud CARIFORUMi-ELi kaubandus- ja arengukomitee otsuse eelnõus sätestatud ülesandeid.
            
            
               (4)On asjakohane määrata kindlaks CARIFORUMi-ELi kaubandus- ja arengukomitees liidu nimel võetav seisukoht teenuste erikomitee moodustamise kohta.
            
         
         
            
               (5)CARIFORUMi-ELi kaubandus- ja arengukomitees liidu nimel võetav seisukoht peaks põhinema lisatud otsuse eelnõul,
            
            
               ON VASTU VÕTNUD KÄESOLEVA OTSUSE:
            
            
               Artikkel 1
            
            
               Euroopa Liidu nimel ühelt poolt CARIFORUMi riikide ning teiselt poolt Euroopa Ühenduse ja selle liikmesriikide vahel sõlmitud majanduspartnerluslepingu alusel moodustatud CARIFORUMi-ELi kaubandus- ja arengukomitees võetav seisukoht teenuste erikomitee moodustamise kohta põhineb käesolevale otsusele lisatud CARIFORUMi-ELi kaubandus- ja arengukomitee otsuse eelnõul.
            
            
               Liidu esindajad CARIFORUMi-ELi kaubandus- ja arengukomitees võivad CARIFORUMi-ELi kaubandus- ja arengukomitee otsuse eelnõusse teha väiksemaid muudatusi, ilma et selleks oleks vaja uut nõukogu otsust.
            
            
               Artikkel 2
            
            
               CARIFORUMi-ELi kaubandus- ja arengukomitee otsus avaldatakse pärast selle vastuvõtmist Euroopa Liidu Teatajas.
            
            
               Artikkel 3
            
            
               Käesolev otsus on adresseeritud komisjonile.
            
            
               Brüssel,
            
            
               
                     Nõukogu nimel
               
               
                     eesistuja
               
            
         
         
            
                  
                     (1)
                  
                        Euroopa Kohtu 7. oktoobri 2014. aasta otsus kohtuasjas C-399/12: Saksamaa vs. nõukogu, ECLI:EU:C:2014:2258, punktid 61–64. 
               
               
                  
                     (2)
                  
                        ELT L 289, 30.10.2008, lk 3.
               
            
      
    ---documentbreak--- 
      
         
               EUROOPA KOMISJON
            Brüssel,8.5.2020
            COM(2020) 185 final
            LISA
            järgmise dokumendi juurde:
            Ettepanek: Nõukogu otsus,
            millega määratakse kindlaks seisukoht, mis võetakse Euroopa Liidu nimel ühelt poolt CARIFORUMi riikide ning teiselt poolt Euroopa Ühenduse ja selle liikmesriikide vahel sõlmitud majanduspartnerluslepingu alusel moodustatud CARIFORUMi-ELi kaubandus- ja arengukomitees seoses teenuste erikomitee moodustamisega
            
               
         
         
            
               LISA
            
            
               EELNÕU
            
            
               ühelt poolt CARIFORUMi riikide ning teiselt poolt Euroopa Ühenduse ja selle liikmesriikide vahel sõlmitud majanduspartnerluslepingu alusel moodustatud CARIFORUMi-ELi KAUBANDUS- JA ARENGUKOMITEE OTSUS nr …/2020 
            
            
               teenuste erikomitee moodustamise kohta
            
            
               CARIFORUMi-ELi KAUBANDUS- JA ARENGUKOMITEE,
            
            
               võttes arvesse ühelt poolt CARIFORUMi riikide ning teiselt poolt Euroopa Ühenduse ja selle liikmesriikide vahelist majanduspartnerluslepingut (edaspidi „leping“), eriti selle artikli 230 lõike 4 punkti a,
            
            
               võttes arvesse CARIFORUMi-ELi kaubandus- ja arengukomitee kodukorda, mille CARIFORUMi-ELi ühisnõukogu kehtestas 17. mail 2010 otsusega nr 1/2010, eriti selle artiklit 11, 
            
            
               ning arvestades järgmist:
            
            
               CARIFORUMi-ELi ühisnõukogu neljandal kohtumisel 17. novembril 2017 lepiti kokku, et teenusekaubanduse küsimuste lahendamiseks ja teenuste osutamisega seotud lepingu eesmärkide saavutamiseks tuleks moodustada teenuste erikomitee,
            
            
               ON TEINUD JÄRGMISE OTSUSE: 
            
            
               Artikkel 1
            
            
               1.Moodustatakse CARIFORUMi-ELi teenuste erikomitee, mis täidab artiklis 2 loetletud ülesandeid.
            
            
               2.CARIFORUMi-ELi teenuste erikomitee kujutab endast ühtlasi foorumit, kus lepinguosalised saavad vahetada kogemusi, teavet ja parimaid tavasid ning arutada küsimusi, mis on seotud lepingu II osa II jaotises sätestatud eesmärkidega ja on lepinguosaliste vahelise kaubanduse seisukohast olulised.
            
            
               Artikkel 2
            
            
               CARIFORUMi-ELi teenuste erikomitee: 
            
            
               (a)vaatab läbi kõik lepingu II osa II jaotise teenuskaubanduse aspektid;
            
            
               (b)jälgib üldiselt lepingu muude teenuskaubanduse aspektide, sealhulgas kultuurikoostööd käsitleva III protokolli artikli 5 täitmist;
            
            
               (c)osaleb lepinguga hõlmatud teenuskaubandust käsitlevas dialoogis ja teabevahetuses, mida peetakse järgmistes küsimustes:
            
            
               i)lepinguosaliste territooriumil teenuskaubandust reguleeriva õigusraamistiku väljatöötamine ja rakendamine ühenduse, riigi ja piirkondlikul tasandil;
            
         
         
            
               ii)lepinguga hõlmatud teenuskaubanduse küsimused ning vastava turu areng eri teenustesektorites;
            
            
               iii)küsimused, mis võivad mõjutada teenuseid käsitlevates sätetes sisalduvate eesmärkide saavutamist;
            
            
               (d)jälgib ja hindab teenuseid käsitlevate lepingusätete mõju lepinguosaliste majandusele;
            
            
               (e)abistab CARIFORUMi-ELi kaubandus- ja arengukomiteed järgmiste ülesannete täitmisel:
            
            
               i)teenuseid käsitlevate lepingusätete rakendamine ja nõuetekohane kohaldamine ning vastav järelevalve, et hinnata lepingu kohaldamise tulemuslikkust ning arutada ja soovitada selle valdkonna koostööprioriteete;
            
            
               ii)meetmete võtmine kooskõlas lepingu III osaga, et hoida ära või lahendada vaidlusi, mis võivad tekkida seoses teenuseid käsitlevate lepingusätete tõlgendamise või kohaldamisega;
            
            
               iii)selliste meetmete arutamine ja võtmine, mis võivad hõlbustada lepinguosaliste vahelist kaubandust ja investeerimistegevust ning parandada nende ärivõimalusi teenuste sektoris, ning
            
            
               (f)annab CARIFORUMi-ELi kaubandus- ja arengukomiteele ning arengukoostöö tehnilisele allkomiteele soovitusi teenuseid käsitlevate lepingusätete rakendamise ja toimimise parandamiseks.
            
            
               Artikkel 3
            
            
               Teenuste erikomitee koosneb ühelt poolt ELi ja teiselt poolt allakirjutanud CARIFORUMi riikide esindajatest.
            
            
               Artikkel 4
            
            
               Käesolev otsus jõustub […].
            
            
               [Koht], [kuupäev] 2020
            
            
                     
                        CARIFORUMi riikide nimel
                     
                  
                  
                     
                        Euroopa Liidu nimel